**PONUKA ROZŠIRUJÚCEHO ŠTÚDIA ANGLICKÉHO JAZYKA**

**V AKADEMICKOM ROKU 2019/2020**

**Učiteľstvo anglického jazyka a literatúry**

**Katedra anglistiky a amerikanistiky Filozofickej fakulty UMB** otvára v akademickom roku 2019/2020 prvý ročník 2-ročného rozširujúceho štúdia v odbore *učiteľstvo anglického jazyka literatúry*.

**Cieľová skupina**: Štúdium je určené pre pedagogických zamestnancov spĺňajúcich kvalifikačný predpoklad na vyučovanie **na 2. stupni  základných škôl alebo na stredných školách**.

**Charakteristika štúdia: Š**túdium je plánované na dva akademické roky a člení sa na 4 semestre. Študijný plán rozširujúceho štúdia obsahuje predmety zamerané na:

praktické jazykové zručnosti: zdokonaľovanie percepcie a produkcie hovoreného a písaného jazyka;

lingvistické znalosti: získanie teoretických poznatkov z anglickej fonetiky, fonológie, gramatiky a lexiky;

literatúru a reálie: detailnejší prehľad v oblasti anglofónnej literatúry a kultúry;

didaktiku anglického jazyka: obsah a metódy vyučovania anglického jazyka, výučba jazykových prostriedkov a jazykových zručností, hodnotenie žiakovho výkonu a pod.

**Profil absolventky/absolventa**: Absolvent štúdia získa úplnú odbornú spôsobilosť pre výučbu anglického jazyka a literatúry na 2. stupni ZŠ alebo na SŠ. Pre naplnenie stanovenej profilácie sú súčasťou štúdia disciplíny z oblasti anglickej jazykovedy, literatúry, dejín a reálií anglicky hovoriacich krajín a didaktiky anglického jazyka. Okrem základných teoretických poznatkov z uvedených oblastí absolvent získa praktické jazykové zručnosti, na základe ktorých je schopný hovoriť a písať v cudzom jazyku, rozumieť mu v jeho ústnej a písomnej podobe, spontánne komunikovať na rôzne témy a produkovať písomné texty.

**Forma a rozsah štúdia**: 372 hodín, prezenčná forma (stanovený deň výučby je sobota)

**Termín podania prihlášky**: 31. 5. 2019

**Školné:** 480,00€/1 semester

**Termín konania prijímacej skúšky:** 22. jún 2019

**Podmienky prijatia:**

 -splnenie kvalifikačného predpokladu na vyučovanie na 2. stupni základných škôl a na

 stredných školách;

- ovládanie anglického jazyka minimálne na úrovni B2;

- podanie prihlášky a úspešné vykonanie prijímacej skúšky z anglického jazyka.

Prihláška na štúdium a informácie o prijímacej skúške sú zverejnené na stránke Filozofickej fakulty UMB v časti „Uchádzači“.

PaedDr. Alena Štulajterová, PhD.

 vedúca Katedry anglistiky a amerikanistiky FF UMB